pythainlp/thai-wiki-dataset-v4 huggingface dataset:
ยางิว คิวเบ

ยางิว คิวเบ (; โรมาจิ: "Yagyū Kyūbei") เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
ข้อมูลตัวละคร.
ยางิว คิวเบย์ เป็นเพื่อนสนิทของโอทาเอะ พี่สาวของชินปาจิ มาตั้งแต่เด็กๆ เป็นหลานสาวคนเดียวของเจ้าสำนักยางิว จึงถูกเลี้ยงดูเยี่ยงชาย และทำให้เธอมีความคิดแบบบุรุษไปด้วย
คิวเบเคยช่วยชีวิตโอทาเอะจากการรังแกของเจ้าหนี้เงินกู้ จนทำให้เธอต้องสูญเสียตาข้างซ้ายไป และเธอต้องสวมที่คาดตาที่ตาข้างซ้ายมาโดยตลอด ด้วยเธอมีความคิดที่อยากจะปกป้องโอทาเอะให้ถึงที่สุด เธอจึงมั่นฝึกซ้อมวิชาดาบจนกลายเป็นยอดฝีมือแห่งสำนักยางิว ต่อมาจึงได้พาตัวโอทาเอะมาที่สำนักยางิว หวังจะแต่งงานกับโอทาเอะ ทว่า กินโทกิ ชินปาจิ คางุระ คอนโด้ ฮิจิคาตะและโอคิตะได้เดินทางมายังสำนักยางิวเพื่อชิงตัวโอทาเอะคืน จึงได้มีการประลองกันระหว่างทั้งสองฝ่าย ผลปรากฏว่าฝ่ายของกินโทกิได้ชนะการประลอง ทำให้คิวเบยกเลิกการแต่งงานกับโอทาเอะ แต่ทั้งสองก็ยังเป็นเพื่อนที่ดีต่อกัน
ในตอนต่อ ๆ มา คิวเบก็มีบทบาทอยู่บ้างประปราย โดยเหตุการณ์ที่โดดเด่นตอนหนึ่งคือ ภาควังมังกร ที่คิวเบ ร่วมกับกินโทกิ ชินปาจิ คางุระ โอทาเอะ คาซึระ และฮาเซงาว่า จะต้องทำการขัดขวางแผนการของโอโทฮิเมะแห่งวังมังกรที่จะทำให้คนทั้งโลกกลายเป็นคนชรา
มีอยู่ตอนหนึ่งเธอเป็นต้นเหตุให้คนทั้งโลกกลายร่างสลับเพศกันหมด ยกเว้นแต่โอทาเอะเพียงคนเดียวที่ยังเป็นผู้หญิง คิวเบย์(คิว 九 =เก้า 9)ที่เป็นผู้หญิงจึงเปลี่ยนชื่อเป็นจูเบย์ (จู 十=สิบ 10)เธอในร่างชายได้ทำให้โอทาเอะหวั่นไหวมาก ถึงกระทั่งคอนโด้ที่กลายร่างเป็นผู้หญิงผมทองยอมเปิดทางให้ โดยหาตั๋วภาพยนตร์ 2 ใบมอบให้กับจูเบย์และโอทาเอะเพื่อให้ทั้งคู่ไปดูหนังด้วยกัน แต่แล้วที่สุดในตอนท้าย จูเบย์ก็เลือกที่จะไปจัดการกับเจ้าลัทธิที่เป็นผู้ก่อเรื่องที่แท้จริง แทนที่จะไปเดทกับโอทาเอะ สุดท้ายแล้วทุกอย่างก็กลับสู่สภาพปกติ ทุกคนกลับไปเป็นเพศสภาพเดิมของตน
เธอเป็นคู่แข่งความรักโอทาเอะของคอนโด้ อิซาโอะ แต่พวกเขาก็ไม่ได้ขัดแย้งกันเกี่ยวกับเรื่องนี้เลย และเมื่อโอทาเอะเดือดร้อนพวกเขาก็เข้าขาช่วยเหลือโอทาเอะได้เป็นอย่างดี(ยืนยันจากเหตุการณ์โอบีวัน)
คิวเบจับตัวผู้ชายไม่ได้เพราะเธอแพ้ผู้ชาย เมื่อจับตัวผู้ชายไม่นานตุ่มจะขึ้นทันที 
คิวเบมีสัตว์เลี้ยงเป็นลิงชื่อ "เครื่องปาสระอึ ที่มีอายุไขไร้กำหนดแล้วก็มี เสี้ยวชีวิตของกางเกงในตัวเมื่อวานซืนของชินจัง บัลมุงค์=เฟซาเรี่ยน ไอแซ็ค=ชไนเดอร์ สองในสามที่เหลือของความรู้สึกเดียงสานั้น­หนึ่งในสามก็ คือ ความรู้สึกกังวลหนังเล็บเปิด การทรยศที่ชั้นรู้คือการ ไม่รู้ชื่อแต่ทำเหมือนรู้ไปหมด แมวไม่อยู่หนูร่าเริง รักลูกให้ผูกรักวัวให้ตี แต่ที่จริงเมื่อกี้ก็คือ รักวัวให้ผูกรักลูกให้ตี แย่งกันไปมา ตาอยู่เอาไปกิน ปู๊ด ปู๊ด ปู๊ด ปู๊ด ปู๊ด ปู๊ด ปู๊ด ปู๊ด ปู๊ด กระสุนอึเหลว"
การปรากฏตัวบนปก.
คิวเบปรากฏตัวบนหน้าปกของหนังสือการ์ตูนกินทามะ เล่มที่ 14 และปรากฏตัวอีกครั้งบนหน้าปกของหนังสือการ์ตูนกินทามะเล่มที่ 31 ร่วมกับคางุระ โอทาเอะ ซัทจัง และซึคุโยะ และเล่มที่ 39 ร่วมกับ โอทาเอะ ซัทจัง ซึคุโยะ อีกครั้ง + โอโทเซะ และ กินโทกิ นอกจากนี้ยังปรากฏตัวบนสันปกของหนังสือการ์ตูนกินทามะเล่มที่ 15
รองเท้านารีขาวสตูล

รองเท้านารีขาวสตูล เป็นกล้วยไม้ในสกุลรองเท้านารี พบทางตอนใต้ของประเทศไทย และมาเลเซียตะวันตก
ลักษณะทางพฤกษศาสตร์.
ดอกมีสีขาว มีจุดสีม่วงน้ำตาลขนาดเล็ก กระจายอยู่ในบริเวณใกล้โคนกลีบ หรือใกล้ใจกลางของดอก ใบค่อนข้างหนา รูปขอบขนานหรือรูปรีแกมรูปช้อนกลับ ยาว 5-8 ซม.กว้าง 1.5-2ซม. ปลายหยักมน ขอบใบใกล้โคนมีขน ใบด้านบนมีลายสีเขียวแก่สลับสีเขียวอ่อน ใต้ท้องใบสีม่วงคล้ำ ดอกมีขนาดกว้างระหว่าง 4-6 ซม. รูปลักษณะมองจากด้านหน้าค่อนข้างกลม ก้านช่อดอกตั้ง ยาวประมาณ 15-20 ซม. ปลายช่ออาจมีดอกได้ถึง 2 ดอก
ถิ่นอาศัย.
พบตามธรรมาชาติบนพื้นผิวภูเขาหินปูน ขึ้นอยู่ตามซอกหิน ในภาคใต้ของประเทศไทย พบในแถบจังหวัดตรังจนไปถึงจังหวัดสตูล และบริเวณ เกาะตะรุเตา ส่วนประเทศมาเลเซียพบเป็นจำนวนมากในบริเวณ เกาะลังกาวี
มหาวิทยาลัยเดลาแวร์

มหาวิทยาลัยเดลาแวร์  ชื่อย่อว่า "UD" หรือ "UDel" เป็นมหาวิทยาลัยรัฐ/เอกชนที่ตั้งอยู่ที่เมืองนิวเวิร์ค, เดลาแวร์ในรัฐเดลาแวร์ในสหรัฐอเมริกา มหาวิทยาลัยเดลาแวร์เป็นมหาวิทยาลัยที่ใหญ่ที่สุดในรัฐเดลาแวร์ โดยมีมหาวิทยาลัยหลักอยู่ที่นิวเวิร์ค โดยมีสาขาย่อยอยู่ที่วิลมิงตัน, เดลาแวร์, หลุยส์, เดลาแวร์ และ จอร์จทาวน์, เดลาแวร์ มหาวิทยาลัยเดลาแวร์เป็นมหาวิทยาลัยขนาดกลางที่มีนิสิตระดับปริญญาตรีราว 16,000 คน และปริญญาโทอีก 3,500 คน แม้ว่าจะเป็นสถาบันการศึกษาที่ได้รับทุนจากรัฐบาลแต่ในขณะเดียวกันก็เป็นมหาวิทยาลัยเอกชนด้วย
รองเท้านารีปีกแมลงปอ

รองเท้านารีปีกแมลงปอ หรือ รองเท้านารีสุขะกูล เป็นกล้วยไม้ถิ่นเดียวในสกุลรองเท้านารี พบได้เพียงในทางตะวันออกเฉียงเหนือของประเทศไทยเท่านั้น ค้นพบครั้งแรกโดย ประสงค์ สุขะกูล ในปี พ.ศ. 2507
ลักษณะทางพฤกษศาสตร์.
ต้นสูง 10-15 ซม. ใบเดี่ยวออกสลับ ใบรูปขอบขนาน ยาว 10-12 ซม.กว้าง 2.5-3 ซม. ปลายแหลม มีหยักแหลมตื้น แผ่นใบด้านบนสีเขียวแก่สลับเขียวอ่อน ด้านล่างสีเขียวอ่อนอมเทา โคนซ้อนกัน ก้านช่อดอกสูง 18-30 ซม. ดอกออกเดี่ยวที่ปลายก้านยาว กลีบเลี้ยงด้านบนรูปหัวใจ ปลายแหลม สีขาว และมีเส้นเขียวพาดตามยาว กลีบเลี้ยงด้านล่าง 2 กลีบเชื่อมกันและแคบ กลีบดอกด้านข้างรูปขอบขนานปลายเรียว สีเขียวอ่อน และมีเส้นสีเขียวเข้มพาดตามความยาว มีจุดสีม่วงอมน้ำตาลทั่วกลีบ ขอบมีขนสีน้ำตาล กลีบกระเป๋ารูปรองเท้า ปลายสีเขียวเหลือบ โคนสีม่วงอมน้ำตาล มีเส้นสีม่วงเป็นตาข่ายกระจายทั่วไป ออกดอกเดือนพฤษภาคม - มิถุนายน
ถิ่นอาศัย.
พบในภาคตะวันออกเฉียงเหนือของไทย บนภูเขาหินทรายในป่าดิบเขา ที่ระดับความสูง 1000-1500 เมตร
มหาวิทยาลัยไอดาโฮ

มหาวิทยาลัยไอดาโฮ  ย่อว่า UI หรือ U of I เป็นมหาวิทยาลัยเอกและมหาวิทยาลัยที่เก่าแก่ที่สุดที่ตั้งอยู่ที่เมืองมอสโก, ไอดาโฮในรัฐไอดาโฮในสหรัฐอเมริกา มหาวิทยาลัยไอดาโฮเป็นมหาวิทยาลัยที่มีวัตถุประสงค์หลักในด้านการค้นคว้า มหาวิทยาลัยไอดาโฮเป็นมหาวิทยาลัยเดียวของไอดาโฮอยู่เป็นเวลา 71 ปี จนกระทั่งเมื่อมีการก่อตั้งมหาวิทยาลัยไอดาโฮสเตทขึ้นในปี ค.ศ. 1963 และเป็นมหาวิทยาลัยเดียวที่มีคณะนิติศาสตร์ในไอดาโฮที่ก่อตั้งขึ้นในปี ค.ศ. 1909
พระมงคลมิ่งเมือง

พระมงคลมิ่งเมือง ประดิษฐานอยู่ที่เขาดานพระบาท ตำบลบุ่ง อำเภอเมืองอำนาจเจริญ จังหวัดอำนาจเจริญ สร้างขึ้นใน พ.ศ. 2508 เป็นพระพุทธรูปคอนกรีตเสริมเหล็ก ประดับกระเบื้องโมเสกสีทองทั้งองค์ มีขนาดหน้าตักกว้าง 11 เมตร มีความสูง 20 เมตร (จากระดับพื้นดินถึงยอดเปลวรัศมี) สร้างขึ้นโดยความร่วมมือของประชาชน และส่วนราชการในจังหวัดอุบลราชธานี (เดิมจังหวัดอำนาจเจริญ เป็นอำเภอหนึ่งของจังหวัดอุบลราชธานี)
บริเวณเขาดานพระบาท มีหลักฐานว่าเป็นพื้นที่ศาสนสถาน มากว่า 2,000 ปี เนื่องจากมีการขุดพบพระพุทธรูปหินทรายสีแดง 2 องค์ เป็นศิลปะทวาราวดี ซึ่งปัจจุบันประดิษฐานอยู่ด้านหลังพระมงคลมิ่งเมือง โดยพระพุทธรูป 2 องค์ดังกล่าว มีชื่อเรียกอีกชื่อหนึ่งว่า "พระขี้ร้าย" หรือ "พระละฮาย" ซึ่งแปลว่า ไม่สวย ไม่งาม ตามพุทธลักษณะ
มหาวิทยาลัยเมน

มหาวิทยาลัยเมน  ชื่อย่อว่า UMaine เป็นมหาวิทยาลัยรัฐประเภทศูนย์วิจัยที่ตั้งอยู่ที่เมืองโอโรโน, เมนในรัฐเมนในสหรัฐอเมริกา มหาวิทยาลัยเมนก่อตั้งขึ้นในปี ค.ศ. 1865 เป็น "land grant college" และเป็นมหาวิทยาลัยหลักของ เครือมหาวิทยาลัยแห่งรัฐเมน (University of Maine System) 
มหาวิทยาลัยเมนเป็นมหาวิทยาลัยที่ใหญ่ที่สุดในรัฐเมนที่มีนิสิตราว 12,000 คน โดยเปิดสอนระดับปริญญาตรี โท เอก ในหลายสาขา และได้รับการจัดให้เป็นมหาวิทยาลัยประเภทศูนย์วิจัยโดยระบบการจัดประเภทของสถาบันอุดมศึกษาคาร์เนกี (Carnegie Classification of Institutions of Higher Education)
มหาวิทยาลัยไวโอมิง

มหาวิทยาลัยไวโอมิง  ชื่อย่อว่า UW มักจะออกเสียงว่า "U-Dub" เป็นมหาวิทยาลัยรัฐที่ตั้งอยู่ที่เมืองลารามี, ไวโอมิงในรัฐไวโอมิงในสหรัฐอเมริกา ที่ตั้งของมหาวิทยาลัยอยู่บนที่ราบลารามีที่สูงจากระดับน้ำทะเล 2194 เมตร มหาวิทยาลัยก่อตั้งขึ้นในปี ค.ศ. 1886 และเปิดสอนในปีต่อมา 
มหาวิทยาลัยไวโอมิงประกอบด้วยวิทยาลัยเจ็ดวิทยาลัย: เกษตรศาสตร์, ศิลปะและวิทยาศาสตร์, ธุรกิจ, ศึกษาศาสตร์, วิศวกรรมศาสตร์, สาธารณสุขศาสตร์ และ นิติศาสตร์ อัตราส่วนระหว่างนักศึกษาและอาจารย์คือ 14 ต่อ 1 ซึ่งเป็นอัตราส่วนที่ต่ำที่สุดของบรรดาสถาบันอุดมศึกษาสี่ปีของตะวันตก โดยมีปริญญาตรี 89 สาขา, ปริญญาโท 77 สาขา และ ปริญญาเอก 29 สาขา
นอกจากการศึกษาภายในมหาวิทยาลัยแล้วมหาวิทยาลัยไวโอมิงก็ยังให้การศึกษานอกสถานที่อีกกว่าสามสิบปริญญา, ประกาศนียบัตร และ โครงการสนับสนุนแก่นักศึกษาผู้อยู่ห่างไกลจากมหาวิทยาลัยด้วย การให้การศึกษานอกสถานที่ทำโดยการใช้ความก้าวหน้าทางเทคโนโลยีเช่นการใช้อินเทอร์เน็ตและการสอนโดยการใช้การชุมนุมทางวิดีโอ ระบบการศึกษานอกสถานที่มีศูนย์บริการเก้าศูนย์ทั่วรัฐไวโอมิง และ วิทยาลัยประชาคมต่างๆ โดยทั่วไปเพื่อที่จะให้บริการแก่ประชาชนไวโอมิงผู้ที่ไม่จำเป็นที่จะต้องย้ายถิ่นฐานมายังลารามีเพื่อมาศึกษาต่อ
อารัส

อารัส (ฟังเสียง) เป็นเมืองหลวงของจังหวัดปาดกาแลในแคว้นนอร์-ปาดกาแลในประเทศฝรั่งเศส ตั้งอยู่ทางตอนเหนือของฝรั่งเศส เดิมเป็นศูนย์กลางของบริเวณอาร์ตัว การออกเสียงชื่อเมืองจะออกเสียงอักษร "s" ซึ่งต่างจากการไม่ออกเสียง "s" ในคำฝรั่งเศสส่วนใหญ่
อารัสเป็นที่ตั้งของกาเตดราลนอเทรอดาเมแซ็งวัสต์ดารัส (Cathédrale Notre-Dame-et-Saint-Vaast d'Arras) ที่เดิมเป็นแอบบี
บอร์นทูดูอิต

บอร์นทูดูอิต  เป็นอัลบั้มเปิดตัวของนักร้องชาวอังกฤษ เครก เดวิด ออกขายในปี 2000 กับค่ายไวลด์สตาร์และออกในปี 2001 กับค่ายแอตแลนติกเรเคิดส์ ได้รับเสียงวิจารณ์จากนักวิจารณ์เพลงอาร์แอนด์บีในแง่บวก และมีหลายซิงเกิลที่ติดอันดับ 1 ชาร์ตซิงเกิล อัลบั้มประสบความสำเร็จด้านยอดขาย มียอดขาย 8 ล้านชุดทั่วโลก ถือเป็นอัลบั้มที่ขายดีที่สุดโดยศิลปินอาร์แอนด์บีสหราชอาณาจักร อัลบั้มเข้าชาร์ตเปิดตัวที่อันดับ 1 บนยูเคอัลบั้มส์ชาร์ต อัลบั้มติดชาร์ตสูงสุดอันดับ 2 บนออสเตรเลียนแอเรียอัลบั้มส์ชาร์ต หลังจากใช้เวลานาน 20 สัปดาห์บนชาร์ต ในปี 2000 อัลบั้มได้รับรางวัลแผ่นเสียงทองคำขาวในสหรัฐอเมริกา จาก RIAA อัลบั้มยังได้รับการโหวดเป็นอันดับ 2 ของอัลบั้มยอดเยี่ยมที่สุดตลอดกาลของเอ็มทีวี จัดขึ้นในเดือนเมษายน 2009
แซ็ง-ดีซีเย

แซ็ง-ดีซีเย (ฟังเสียง) เป็นเมืองในจังหวัดโอต-มาร์นในแคว้นช็องปาญาร์แดนในประเทศฝรั่งเศส เมืองแซ็ง-ดีซีเยตั้งอยู่ทางตะวันออกเฉียงเหนือของประเทศ ราว 193 กิโลเมตรจากกรุงปารีส ตัวเมืองตั้งอยู่ห่างจากทะเลสาบขุดที่ใหญ่ที่สุดชื่อทะเลสาบแดร์-ช็องเตอก็อก (Lac du Der-Chantecoq)
ยาจกซู ตำนานหมัดเมา

ยาจกซู ตำนานหมัดเมา ชื่อภาษาไทยของภาพยนตร์จีนกำลังภายในเรื่อง True Legend  นำแสดงโดย จ้าว เหวินจั๋ว, โจว ซวิ่น, อัน จื้อเจี๋ย, มิเชลล์ โหยว, เจย์ โชว และเดวิด คาราดีน กำกับการแสดงโดย หยวน หวูปิง
เรื่องย่อ.
ค.ศ. 1861 ในยุคราชวงศ์ชิง ประเทศจีนถูกกองกำลังต่างชาติคุกคามอย่างหนัก จนเกือบสิ้นชาติ ซู ชาน (จ้าว เหวินจั๋ว) เป็นแม่ทัพที่กล้าหาญที่สุดของราชสำนัก ซู ชานได้นำกองกำลังไปช่วยองค์ชายที่ตกเป็นตัวประกันของพวกกบฏได้สำเร็จ และได้บำเหน็จความดีความชอบให้เป็นเจ้าเมือง แต่ซู ชานกลับปฏิเสธ เพราะต้องการไปใช้ชีวิตอย่างสงบและสร้างครอบครัวกับ เสี่ยวหยิง (โจว ซวิ่น) ขณะที่ หยวน ลี่ (อัน จื่อเจี๋ย) พี่ชายของเสี่ยวหยิงและเป็นเหมือนพี่ชายแท้ ๆ ของซู ชาน กลับโดนตำหนิ และได้รับตำแหน่งเจ้าเมืองแทน
5 ปีผ่านไป ซู ชาน และเสี่ยวหยิงมีลูกชายด้วยกันคนหนึ่ง และซู ชานกำลังจะเปิดโรงเรียนสอนวูซูขึ้นมา ขณะเดียวกัน หยวน ลี่ ที่ฝึกวิชาหมัด 5 อสรพิษได้สำเร็จ ก็กลับมาและฆ่าพ่อของซู ชาน เพื่อล้างแค้น และนำตัวเสี่ยว หยิง และลูกชายไป ซู ชานตามไปช่วย แต่ก็ได้รับบาดเจ็บพร้อมกับเสี่ยวหยิง ทั้งคู่ได้รับการช่วยเหลือจาก หมอหยู (มิเชลล์ โหยว) หมอสมุนไพรที่อยู่ตามกลางขุนเขา ร่างกายของซู ชานบาดเจ็บไปทั่ว วิทยายุทธ์ได้ถูกทำลาย พร้อมกับความมั่นใจที่สูญเสียไป
ซู ชาน จึงตั้งปฏิธานว่าต้องกลับเป็นเหมือนเดิมและช่วยลูกชายเอาไว้ให้ได้ ทุก ๆ วัน ซู ชานเอาแต่ฝึกฝนวิชา จนกระทั่งวันหนึ่งก็ได้พบกับ บัณฑิตเฒ่า และ เทพวูซู (เจย์ โชว) 2 สุดยอดฝีมือ ซู ชานพยายามจะเอาชนะเทพวูซูให้ได้ จนกระทั่งเอาชนะได้ในที่สุด แต่ว่า เสี่ยวหยิงที่แอบตามไปดู พบว่าแท้ที่จริงแล้วทั้งหมดนั้นเป็นเพียงภาพในจินตนาการของซู ชานคนเดียวเท่านั้น
ต่อมา เสี่ยวหยิงได้หนีไปเพื่อที่จะช่วยเหลือลูกชายด้วยตัวคนเดียว ซู ชานตามไป และได้ประลองฝีมือกับหยวน ลี่ จะสามารถเอาชนะได้ในที่สุด แต่ก็ต้องสูญเสียเสี่ยวหยิงไป นั่นทำให้ซู ชานเสียสติกลายเป็นคนติดเหล้า และร่อนเร่ไปทั่ว และนั่นคิอจุดเริ่มต้นของตำนานหมัดเมา
หลายปีผ่านไป ซู ชานและลูกชายร่อนเร่ไปจนถึงมณฑลเฮย์หลงเจียง พรมแดนระหว่างจีนกับรัสเซีย ที่นั่น ชาวต่างชาติที่ชื่อ มร.แอนตัน (เดวิด คาราดีน) หมิ่นหยามชาวจีนด้วยการประลองฝีมือชนิดที่เอากันถึงตาย ซู ชานจึงต้องสู้อีกครั้งเพื่อกอบกู้ศักดิ์ศรีของชาวจีนกลับคืนมา ทำให้ชื่อของเขาได้กลายเป็นตำนานตราบจนปัจจุบันนี้
เบื้องหลัง.
"True Legend" เป็นภาพยนตร์กำลังภายในที่กำกับโดย หยวน หวูปิง ที่มีชื่อเสียงมาจากการกำกับคิวบู๊จาก ภาพยนตร์ไตรภาคชุด "The Matrix" ภาพยนตร์แอ๊คชั่นไซไฟที่ประสบความสำเร็จอย่างมากของฮอลลีวู้ดที่ได้รับการกล่าวขานว่าเอาการต่อสู้แบบกังฟูหรือวูซูมาผสมกับเทคนิคคอมพิวเตอร์ได้อย่างลงตัว และนับเป็นภาพยนตร์การกำกับเองอีกครั้งของหยวน หวู ปิง หลังจากผลงานเรื่องสุดท้าย คือ "Iron Monkey 2" ในปี ค.ศ. 1996 
โดยเป็นเรื่องราวของชีวประวัติ ซู ชาน หรือที่รู้จักกันดีในชื่อของยาจกซู ปรมาจารย์วูซูที่มีตัวตนจริงในประวัติศาสตร์ ผู้เป็นต้นตำหรับวิชามวยหมัดเมาและหมัดงู
นอกจากนี้แล้ว "True Legend" ยังถือได้ว่าเป็นภาพยนตร์กำลังภายในเรื่องแรกของโลกที่เป็นภาพยนตร์สามมิติ มีนักแสดงชื่อดังมากมายมาร่วมแสดงด้วยในบทประกอบ ได้แก่ เจย์ โชว, มิเชลล์ โหยว และเดวิด คาราดีน ซึ่งถือได้ว่าเป็นภาพยนตร์เรื่องก่อนสุดท้ายในชีวิตของคาราดีนอีกด้วย ก่อนที่จะเสียชีวิตในเดือนมิถุนายน ค.ศ. 2009 ที่ประเทศไทย
แต่ภาพยนตร์เมื่อฉายจริงแล้ว กลับมีฉากที่เป็นสามมิติเพียงประมาณ 30 เปอร์เซนต์เท่านั้นของทั้งเรื่อง
จังหวัดกอแรซ

กอแรซ ([kɔʁɛz]) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส ชื่อจังหวัดกอแรซตั้งตามชื่อแม่น้ำกอแรซ ตัวจังหวัดตั้งอยู่ทางตอนกลางค่อนไปทางใต้ของฝรั่งเศสโดยมีตูลเป็นเมืองหลัก ใน ค.ศ. 2019 จังหวัดนี้มีประชากร 240,073 คน
กอแรซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดลีมูแซ็ง (บา-ลีมูแซ็ง)
สถานที่สำคัญและน่าสนใจในจังหวัดกอแรซก็ได้แก่อารามโรมาเนสก์ที่โบลีเยอ-ซูร์-ดอร์ดอญ, อาสนวิหารแม่พระแห่งตูล และเมืองโบราณตูว์แรน
ผลกระทบภายนอก

ผลกระทบภายนอก (หรือ spillover) ในทางเศรษฐศาสตร์ หมายถึง ผลกระทบต่อกลุ่มบุคคลที่ไม่ได้เกี่ยวข้องโดยตรงกับธุรกรรมทางเศรษฐศาสตร์
ผลกระทบในทางที่ก่อให้เกิดประโยชน์จะเรียกว่า ผลกระทบภายนอกทางบวก (positive externality หรือ external benefit) เช่น การติดตั้งอุปกรณ์ตรวจสอบอัคคีภัยจะก่อให้เกิดผลกระทบทางบวกแก่เพื่อนบ้าน
ส่วนผลกระทบในทางที่ก่อให้เกิดผลเสียจะเรียกว่า ผลกระทบภายนอกทางลบ (negative externality หรือ external cost) เช่น ผลกระทบต่อชุมชนซึ่งเกิดจากการก่อมลภาวะของโรงงาน
ต้นทุนหรือประโยชน์ต่อสังคมที่เกิดจากผลกระทบภายนอกมักจะไม่ถูกนำมาคิดคำนวณในต้นทุนของสินค้าและบริการ จึงทำให้ราคาของสินค้าและบริการมักจะสูงหรือต่ำจนเกินไป ส่งผลให้กลไกตลาดในปัจจุบันยังไม่สะท้อนถึงผลกระทบต่างๆต่อสังคมหรือสภาวะแวดล้อมโดยรวม
จังหวัดดู

ดู ([du]) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส ชื่อจังหวัดดูตั้งตามชื่อแม่น้ำดู ตัวจังหวัดตั้งอยู่ทางตะวันออกของประเทศ โดยมีเบอซ็องซงเป็นเมืองหลัก
สถานที่สำคัญและน่าสนใจในจังหวัดดู ได้แก่ เนินปราสาทเบอซ็องซง, อาสนวิหารนักบุญยอห์นแห่งเบอซ็องซง และปราสาทมงเบลียาร์
อีซัวร์

อีซัวร์ (ฟังเสียง) เมืองอีซัวร์เป็นเมืองหลวงของจังหวัดปุย-เดอ-โดมในแคว้นโอแวร์ญ ทางตอนกลางของประเทศฝรั่งเศส 
อีซัวร์เป็นที่ตั้งของวัดโรมาเนสก์แซ็งโตสเทรอมวน (Saint-Austremoine)
การสลายให้อนุภาคแอลฟา

การสลายให้อนุภาคแอลฟา  เป็นรูปแบบหนึ่งของการสลายตัวของสารกัมมันตรังสีซึ่งนิวเคลียสอะตอมจะปลดปล่อยอนุภาคแอลฟาออกมา ดังนั้นจึงเปลี่ยนสภาพ (หรือ 'สลาย') อะตอมโดยสูญเสียเลขมวล 4 และเลขอะตอม 2 เช่น:
<math>
</math>
หรือเขียนเป็น:
<math>
</math>
อนุภาคแอลฟาคล้ายกับนิวเคลียสฮีเลียม-4 ที่มีเลขมวลและเลขอะตอมเท่ากัน
การสลายให้อนุภาคแอลฟาเหมือนกับการสลายให้กลุ่มอนุภาคอื่นๆเป็นกระบวนการ quantum tunneling พื้นฐาน การสลายให้อนุภาคแอลฟาไม่เหมือนกับการสลายให้อนุภาคบีตา การสลายให้อนุภาคแอลฟาถูกควบคุมโดยปฏิกิริยาต่อกันและกันระหว่างแรงนิวเคลียร์และแรงแม่เหล็กไฟฟ้า
การสลายให้อนุภาคแอลฟาเป็นรูปแบบของการสลายตัวของสารกัมมันตรังสีพบในนิวไคลด์ที่มีน้ำหนักมากเท่านั้น ตัวปลดปล่อยอนุภาคแอลฟาที่เบาที่สุดคือไอโซโทปที่เบาที่สุด (เลขมวล 106–110) ของเทลลูเรียม (ธาตุที่ 52)
เพราะมวลขนาดใหญ่ มีประจุไฟฟ้า +2 และอัตราความเร็วต่ำ เมื่อเทียบกับอนุภาคอื่นๆ อนุภาคแอลฟามักจะมีปฏิกิริยากับอะตอมอื่นๆและสูญเสียพลังงานของมันไป ดังนั้นการเคลื่อนตัวไปข้างหน้าของมันจะถูกหยุดในสองถึงสามเซนติเมตรของบรรยากาศของโลก
ฮีเลียมส่วนมากบนโลก (ประมาณ 99%) เป็นผลมาจากการสลายให้อนุภาคแอลฟาของแร่ที่ทับถมกันอยู่ใต้ดิน แร่ที่ประกอบไปด้วยยูเรเนียมหรือทอเรียม ฮีเลียมถูกนำขึ้นสู่ผิวโลกโดยเป็นผลิตภัณฑ์ที่เหลือของการผลิตก๊าซธรรมชาติ
เจ้า เหวินจั๋ว

use both this parameter and |birth_date to display the person's date of birth, date of death, and age at death) -->
เจ้า เหวินจั๋ว เป็นนักแสดงและนักศิลปะการต่อสู้ชาวจีนที่เป้นที่รู้จักจากการรับบทเป็นหวง เฟย์หงในภาพยนตร์และรายการโทรทัศน์"ที่มีชื่อตัวละครเดียวกัน" และในภาพยนตร์ "The Blade", "True Legend" และ "God of War"
ชีวิตช่วงต้น.
เจ้าเกิดที่ฮาร์บิน มณฑลเฮย์หลงเจียง โดยเป็นลูกคนสุดท้องจากลูกชายทั้งสามคน พ่อของเขาเป็นผู้ฝึกศิลปะการต่อสู่ ส่วนแม่เป็นนักวิ่งมืออาชีพที่ทำลายสถิติหญิงที่วิ่งเร็วที่สุดในฮาร์บิน ในช่วงต้นคริสต์ทศวรรษ 1980 เจ้าถูกส่งไปยังสถาบันสอนศิลปะการต่อสู้ที่ฮาร์บินเพื่อฝึกอย่างจริงจัง จากนั้นเขาจึงกลายเป็นสมาชิกอายุน้อยสุดของทีมวูซูฮาร์บินที่จัดตั้งใน ค.ศ. 1985 เขาฝึกท่าวูซูหลายแบบ โดยเชี่ยวชาญในด้าน Tongbeiquan, t'ai chi ch'uan โดยเฉพาะท่า Chen และ Yang
ใน ค.ศ. 1990 เจ้าได้ไปเรียนศิลปะการต่อสู้ต่อมหาวิทยาลัยกีฬาปักกิ่ง เขาเข้าการแข่งขันระดับชายหลายครั้ง โดยได้อันดับ 1 และเหรียญทอง จนเพื่อนในห้องให้ฉายาว่า "จ้าวกังฟู"
งานอาชีพ.
ต่อมาในปี ค.ศ. 1991 ผู้กำกับ หยวนขุย ไปพบตัว เจ้า เหวินจั๋วเข้าจึงชวนมาเล่นภาพยนตร์กำลังภายในเรื่อง "Fong Sai-yuk" ประกบคู่กับ นักแสดงนำที่มีชื่อเสียง คือ หลี่ เหลียนเจี๋ย ด้วยค่าตัวเพียง 7,500 หยวน และทำให้เจ้า เหวินจั๋ว กลายเป็นดาวรุ่งคนใหม่ในวงการภาพยนตร์แอ๊คชั่น
ต่อมาในปี ค.ศ. 1992 ฉีเคอะ จึงชวนมาเล่นเป็นพระเอกในเรื่อง "Once Upon a Time in China IV" แทน หลี่ เหลียนเจี๋ย พร้อมเซ็นสัญญาเป็นนักแสดงในสังกัด และได้เล่น "Once Upon a Time in China V" ในหนึ่งปีหลังจากนั้น และตามด้วยเรื่อง "Green Snake" ประกบคู่กับ 2 นางเอก คือ หวังจู่เสียนและจาง ม่านอวี้ 
จากนั้น บทบาทที่เป็นที่รู้จักของเจ้า เหวินจั๋ว คือ การรับท จั่นเจา ในซีรีส์ชื่อดัง เปาบุ้นจิ้น ยอดคนคู่คุณธรรม และบทหวง เฟยหง บทเดียวกับที่ทำให้ หลี่ เหลียนเจี๋ย มีชื่อเสียงขึ้นมา ในซีรีส์ชุด หวง เฟยหง ในปี ค.ศ. 1995-ค.ศ. 1996 และการรับบทเป็น เนี่ยฟง ใน ฟงอวิ๋น ขี่พายุทะลุฟ้า ในแบบซีรีส์ทั้ง 2 ภาค ในปี ค.ศ. 2002 และ ค.ศ. 2004
และได้รับบท ยาจกซู จากภาพยนตร์กำลังภายในเรื่อง "True Legend" ในปี ค.ศ. 2010 จากการกำกับของหยวน หวูปิง
ชีวิตส่วนตัว.
ครั้งหนึ่ง เขาเคยมีความสัมพันธ์กับเหมย์ เยี่ยนฟางในต้น ค.ศ. 1995 แต่ทั้งคู่แยกทางกันใน ค.ศ. 1996
เจ้าแต่งงานกับจาง ตันลู่ที่พบกันใน ค.ศ. 2002
วราภัทร์ เพชรสถิตย์

สิบเอก วราภัทร์ เพชรสถิตย์ ชื่อเล่น ไอซ์ เกิดเมื่อวันที่ 8 กุมภาพันธ์ พ.ศ. 2535 เป็นนักแสดงชาวไทย มีผลงานเด่น จากการแสดงในภาพยนตร์เรื่อง "หอแต๋วแตก แหกกระเจิง" " กองพันครึกครื้น ท.ทหารคึกคัก" ละคร "วนาลี"นอกจากนี้ ยังเป็นทหาร ด้วย ปัจจุบัน ไอซ์สังกัดทหารกองประจำการที่ ร.1 พัน.1 รอ. ทหารมหาดเล็กรักษาพระองค์
โบลีเยอ-ซูร์-ดอร์ดอญ

โบลีเยอ-ซูร์-ดอร์ดอญ (ฟังเสียง) เป็นเมืองในจังหวัดกอแรซในแคว้นลีมูแซ็งในประเทศฝรั่งเศส ที่ตั้งอยู่ทางตอนกลางค่อนไปทางใต้ของฝรั่งเศส โบลีเยอ-ซูร์-ดอร์ดอญเป็นเมืองโบราณที่มีแอบบีแซ็ง-ปีแยร์แห่งโบลีเยอ-ซูร์-ดอร์ดอญ ตั้งเด่นริมสระอยู่ท้ายเมือง
อารามโบลีเยอ-ซูร์-ดอร์ดอญ

อารามโบลีเยอ-ซูร์-ดอร์ดอญ  หรือชื่อเต็มคือ อารามแซ็ง-ปีแยร์เดอโบลีเยอ-ซูร์-ดอร์ดอญ  เป็นแอบบีย์ของคณะเบเนดิกติน ตั้งอยู่ที่เมืองโบลีเยอ-ซูร์-ดอร์ดอญ กอแรซ แคว้นลีมูแซ็ง ประเทศฝรั่งเศส
ประวัติ.
อารามโบลีเยอ-ซูร์-ดอร์ดอญก็เช่นเดียวกับแอบบีย์ที่อูว์แซร์ชและลีมอฌที่เป็นอารามคณะเบเนดิกตินที่ก่อตั้งมาตั้งแต่คริสต์ศตวรรษที่ 9 และรุ่งเรืองขึ้นมาเพราะตำแหน่งที่ตั้งที่ไม่ไกลจากเส้นทางเซนต์เจมส์ แอบบีย์ก่อตั้งขึ้นราวปี ค.ศ. 855 โดยรูดอล์ฟแห่งตูว์แรน อาร์ชบิชอปแห่งบูร์ฌ นักบวชกลุ่มแรกของอารามมาจากแอบบีที่ซอลีญักไม่ไกลจากลีมอฌ
เมื่ออารามมีฐานะมั่งคั่งขึ้นก็เป็นที่หวั่นเกรงของขุนนางผู้ครองที่ดินในบริเวณนั้นจนบิชอปแห่งลีมอฌต้องมาช่วยป้องกันการรังควาน ในคริสต์ศตวรรษที่ 11 อารามแซ็ง-ปีแยร์ก็ถูกผนวกเข้าเป็นส่วนหนึ่งของอารามกลูว์นี ราวปี ค.ศ. 1095 ก่อได้มีการก่อสร้างอารามขนาดใหญ่ขึ้นและดำเนินต่อมาเกือบห้าสิบปี ในคริสต์ศตวรรษที่ 14 ก็ได้มีการสร้างหอยอดแหลมทางด้านตะวันตกที่ใช้เป็นหอระฆังของเมืองบิวลีไปในตัวด้วย
อารามทรุดโทรมลงเมื่อมาถึงสมัยสงครามร้อยปีที่ทำลายสิ่งต่าง ๆ ในภูมิภาคนี้ไปมาก สงครามศาสนาต่อมาก็ช่วยจบการทำลาย เมืองโบลีเยอและอารามตกไปเป็นของฝ่ายอูเกอโนในเดือนตุลาคม ค.ศ. 1569 และไม่ได้กลับมามีบทบาทอีกจนกระทั่งปี ค.ศ. 1663 เมื่อมาถึงการปฏิวัติฝรั่งเศส อารามก็ถูกยุบและทำลายไปเป็นบางส่วน
ตัวสิ่งก่อสร้าง.
ตัวแอบบีมีทางเดินกลางที่ยาวสี่ช่วง แขนกางเขน และ บริเวณร้องเพลงสวดขนาดใหญ่ล้อมรอบด้วยจรมุข บริเวณร้องเพลงสวด, แขนกางเขนด้านใต้ และส่วนใหญ่ของทางเดินกลางเป็นสถาปัตยกรรมแบบโรมาเนสก์ที่สร้างมาแต่เดิม หอระฆังและหอกลางสร้างในสมัยต่อมาเป็นแบบกอธิค ความยาวของตัววัด 71 เมตร ส่วนที่กว้างที่สุดที่แขนกางเขน 38 เมตร ทางเดินกลางสูง 17 เมตร และหอกลางสูงขึ้นไปจากนั้นอีก 6 เมตร
สิ่งที่เด่นที่สุดคืองานแกะสลักที่ประตูทางเข้าด้านใต้โดยเฉพาะบนหน้าบันที่เป็นภาพ “การพิพากษาครั้งสุดท้าย” แสดงถึงการมาครั้งที่สองของพระเยซูอย่างมีชัย และการคืนพระชนม์ของพระเยซู บนหน้าบันมีความสูงถึง 2.1 เมตร พระกรกางออกไปเป็นรูปกางเขนขนาบด้วยอัครทูต ตอนบนเป็นทูตสวรรค์ถือมงกุฎและตาปูเหนือพระเศียร ขณะที่เทวดาอื่นเป่าทรัมเป็ตเรียกผู้เสียชีวิตขึ้นมาให้ทำการการตัดสินบุญบาป
สิ่งที่เด่นอีกอย่างหนึ่งคือชั้นแท่นบูชา (Retable) แบบบาโรกที่เป็นไม้ทาทองที่สร้างปี ค.ศ. 1678 ไม่นานหลังจากการรื้อฟื้นอาราม ที่เป็นภาพ “แม่พระรับเกียรติยกขึ้นสวรรค์” สมบัติอื่นของอาราม ก็ได้แก่ “แม่พระและพระกุมาร” และ เรลิกที่เป็นแขนที่ทำด้วยไม้หุ้มด้วยเงินและทองคำเปลว
โรงเรียนนวมินทราชินูทิศ หอวัง นนทบุรี

โรงเรียนนวมินทราชินูทิศ หอวัง นนทบุรี เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี จัดตั้งขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในวโรกาสเจริญพระชนมพรรษาครบ 5 รอบ
ประวัติ.
โรงเรียนนวมินทราชินูทิศ หอวัง นนทบุรี ได้รับการประกาศจัดตั้งตั้งขึ้นเมื่อวันจันทร์ที่ 4 มีนาคม พ.ศ. 2535 โดยกรมสามัญศึกษาได้กำหนดโครงการจัดตั้งโรงเรียนเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในวโรกาสเจริญพระชนมพรรษาครบ 5 รอบ เพื่อถวายเป็นพระราชสักการะและเป็นอนุสรณ์สถานให้อนุชนรุ่นหลังได้รำลึกถึงคุณความดีของพระองค์ท่านสืบไป อีกทั้งเป็นจุดสกัดไม่ให้นักเรียนในเขตปริมณฑลเข้าไปเรียนในเขตกรุงเทพมหานคร ซึ่งจะช่วยลดปัญหาการจราจรของกรุงเทพมหานครได้อีกส่วนหนึ่งด้วย
นายโกวิท วรพิพัฒน์ อธิบดีกรมสามัญศึกษา ได้มอบหมายให้นายกว้าง รอบคอบ รองอธิบดีกรมสามัญศึกษา ดำเนินการประสานงานก่อตั้ง และได้ติดต่อขอใช้ที่ดินสาธารณประโยชน์บริเวณหนองสามสาม ถนนศรีสมาน ติดทางเข้าสวนสมเด็จพระศรีนครินทร์ นนทบุรี หมู่ที่ 3 บ้านดาบ ตำบลบ้านใหม่ จำนวนทั้งสิ้น 20 ไร่ 2 งาน 29 ตารางวา เป็นสถานที่ก่อสร้างโรงเรียน โดยได้รับความร่วมมือจากชุมชนในการดำเนินการต่าง ๆ เช่น การสูบน้ำออกจากพื้นที่โดยกรมชลประทานปากเกร็ดและนายดิเรก ถึงฝั่ง นายอำเภอปากเกร็ด การถมที่ดินในบริเวณก่อสร้างโดยนายล่ำ สุขใจ มีประชาชนร่วมบริจาคทรัพย์ในการดำเนินการ 9 ล้านบาท สมทบกับงบประมาณทางราชการ ใช้ชื่อโรงเรียนตามที่ได้รับพระราชทานคำนำหน้าชื่อโรงเรียนเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ว่า "นวมินทราชินูทิศ" ตามด้วยชื่อโรงเรียนพี่เลี้ยง (ในขณะนั้น) คือโรงเรียนหอวัง และชื่อจังหวัดที่ตั้งคือจังหวัดนนทบุรี จึงได้ชื่อว่า โรงเรียนนวมินทราชินูทิศ หอวัง นนทบุรี
ระบบการเรียนการสอน.
แผนการเรียนของนักเรียนชั้นมัธยมศึกษาตอนต้น มีดังนี้
แผนการเรียนของนักเรียนชั้นมัธยมศึกษาตอนปลาย มีดังนี้
เขตบัญชาการนังนัง

เขตบัญชาการนังนัง (#เปลี่ยนทาง พ.ศ. 436 - ค.ศ. 313) เดิมเป็นส่วนมณฑลหนึ่งของอาณาจักรโชซอนโบราณ ภายหลังที่อาณาจักรโชซอนโบราณถูกราชวงศ์ฮั่นของจีนโจมตี พื้นที่เขตนังนังจึงกลายมาเป็นส่วนหนึ่งของราชวงศ์ฮั่นในฐานะหนึ่งใน (ฮันซากุน) และล่มสลายเมื่ออาณาจักรโกรยอโบราณได้เข้ามาครอบครองพื้นที่ฮันซากุนหลังจากที่ประชากรของเขตนังนังได้อพยพออกจากพื้นที่ไปยังเขตพื้นที่ของรัฐเฉียนเยียน (前燕) ในช่วงปี ค.ศ. 313 หรือในยุคสิบหกรัฐ 
การตีความใหม่.
ด้านนักประวัติศาสตร์เกาหลีหลายคนได้ตีความประวัติศาสตร์ซึ่งอ้างอิงจากพงศาวดารสามอาณาจักรหรือ ซัมกุก ซากี โดยอ้างว่าแผ่นดินส่วนนี้ไม่ได้อยู่ภายใต้การปกครองของฮั่นหรือส่วนหนึ่งของฮันซากุน แต่เป็นอาณาจักรอิสระนามว่า อาณาจักรนักรัง (樂浪國) ภายใต้การปกครองของพระเจ้าแชรี (崔理, 최리) และเขตบัญชาการนังนังที่มีอยู่ก่อนแล้วไม่ได้กินพื้นที่เข้ามาถึงคาบสมุทรเกาหลี โดยเป็นการอ้างที่มุ่งเน้นเพื่อปฏิเสธอิทธิพลของจีนโบราณที่เข้ามามีอิทธิพลเหนือคาบสมุทรเกาหลีในช่วงราชวงศ์ฮั่น
เนื้อหาจากซัมกุกซากี.
พระเจ้าแชรี (ชอยรี) ได้ขึ้นเป็นกษัตริย์หลังจากประกาศเอกราชจากราชวงศ์ฮั่นและได้เจริญสัมพันธไมตรีกับราชวงศ์ฮั่น อาณาจักรแพกเจ และจักรวรรดิโกคูรยอ โดยให้เมืองจินยางเป็นเมืองหลวงของอาณาจักรนังนังพร้อมกับสร้างพระราชวังจินยางขึ้น แล้วสถาปนาองค์ราชินีสองพระองค์คือ พระนางฮาซู ตระกูล โม และพระนางจาชิล ตระกูลวัง ในปี ค.ศ. 18 
ตำนานเล่าว่าในสมัยพระเจ้าแชรี มีกลองศักดิ์สิทธิ์ที่เทพดันกุนได้ประทานให้แก่อาณาจักรนังนังนามว่า กลองจามยองโก เมื่อใดที่มีข้าศึกมารุกราน กลองจะดังขึ้นเอง พระเจ้าแชรีได้สถาปนาองค์หญิงลาฮี พระธิดาของพระองค์ขึ้นเป็นองค์หญิงรัชทายาท แล้วพระราชทานพระนามใหม่ว่า องค์หญิงนังนัง จนกลายเป็นตำนานพื้นบ้านของผู้คนบนคาบสมุทรเกาหลีที่ได้กล่าวขานเกี่ยวกับความรักระหว่างองค์ชายโฮดงแห่งโคกูรยอและองค์หญิงนังนัง โดยองค์ชายโฮดงได้ใช้ความรักกล่อมให้องค์หญิงนังนังทำลายกลองจามยองโก ครั้นปราศจากกลองศักดิ์สิทธิ์ กองทัพโคกูรยอจึงได้บุกเข้าอาณาจักรนังนัง และเหล่าทหารของนังนังก็ไม่ได้เตรียมตัวรับข้าศึกเพราะไม่ได้ยินเสียงกลอง เมื่อองค์หญิงนังนังเลือกความรักส่วนตัวมาก่อนบ้านเมือง พระเจ้าแชรีจึงสังหารพระธิดาของพระองค์เอง ก่อนจะยอมศิโรราบต่ออาณาจักรโคกูรยอในปี ค.ศ. 32.
เขาเฉียว

เขาเฉียว (ค.ศ. 150 - ค.ศ. 195) มีชื่อในสำเนียงจีนกลางว่าสฺวี่เช่า  มีชื่อรองว่าจื่อเจียง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นข้าราชการและนักดูลักษณะคนในยุคราชวงศ์ฮั่นตะวันออก
ประวัติ.
เขาเฉียวเป็นนักดูลักษณะคนชาวเมืองยีหลำ โจโฉซึ่งขณะนั้นอยู่ในวัยฉกรรจ์ได้มาหาเขาเฉียวแล้วถามลักษณะของตนเอง เขาเฉียวจึงนิ่งมิได้พูดอะไร โจโฉจึงถามซ้ำไปอีก เขาเฉียวจึงประเมินโจโฉว่า "ท่านมีปัญญามาก จะป้องกันแผ่นดินได้อยู่ แต่มิได้สัตย์ซื่อต่อแผ่นดิน จะเป็นศัตรูราชสมบัติ" โจโฉครั้นได้ฟังคำทำนายก็หัวเราะชอบใจ
โรงเรียนอัตตัรกียะห์ อิสลามียะห์

โรงเรียนอัตตัรกียะห์ อิสลามียะห์ เป็นโรงเรียนเอกชนสอนศาสนาอิสลามขนาดใหญ่ ตั้งอยู่ที่ ถนนตรีรัตน์ ตำบลบางนาค อำเภอเมือง จังหวัดนราธิวาส เปิดทำการสอน ตั้งแต่วันที่ 11 มิถุนายน พ.ศ. 2506 โดยนายหะยีดาโอ๊ะ หะยีมะดีเยาะ ประธานกรรมการอิสลามประจำจังหวัดนราธิวาสและคณะ เป็นผู้ก่อตั้ง
เริ่มแรกโรงเรียนอยู่ในความอุปถัมภ์ของสำนักงานคณะกรรมการอิสลามประจำจังหวัดนราธิวาส 
ในปีแรกรับเฉพาะนักเรียนชายเท่านั้น และเริ่มรับนักเรียนหญิงเมื่อปีการศึกษา 2507
ในปีต่อ ๆ มาโรงเรียนได้ปรับปรุงระบบบริหารและเพิ่มจำนวนการรับนักเรียนเข้าเรียน ทำให้อาคารเรียนไม่เพียงพอ ทางสำนักงานคณะกรรมการอิสลามประจำจังหวัดนราธิวาส จึงย้ายสถานที่เรียนใหม่ในที่ดินแปลงปัจจุบัน ซึ่งนาย สุริยน ไรวา คหบดีได้อุทิศที่ดินเพื่อเป็นสถานที่สร้างอาคารเรียน ในปีการศึกษา 2512 ทางราชการเริ่มส่งราชการครูมาช่วยสอนวิชาสามัญเป็นปีแรก ทำให้การเรียนการสอนมีประสิทธิภาพยิ่งขึ้น เมื่อในปีการศึกษา 2514 นายหะยีดาโอ๊ะ หะยีมะดีเยาะ ผู้ก่อตั้งโรงเรียนถึงแก่กรรม จึงให้นายฮารุน หะยีดาโอ๊ะ เข้าดำรงตำแหน่งเจ้าของโรงเรียนแทนโดยมี นายอูมาร์ ตอยิบ เป็นผู้จัดการ
ปีการศึกษา 2525 โรงเรียนเปิดสอนแผนการเรียน วิทยาศาสตร์ - คณิตศาสตร์ และได้เข้าโครงการโรงเรียนผู้นำการใช้หลักสูตร พร้อมเปิดแผนการเรียนสายธุรกิจ (บัญชี) และคหกรรม (การตัดเย็บ) ในระดับมัธยมศึกษาตอนปลาย ในช่วงปีการศึกษา 2527 - 2543 โรงเรียนได้มีการสร้างอาคารเพิ่มขึ้นหลายอาคาร เพื่อรองรับจำนวนนักเรียนที่เพิ่มขึ้นทุกปี จนกระทั่งในปีการศึกษา 2544 ได้ดำเนินการสร้างอาคารเรียนจำนวน 4 ชั้น 20 ห้องเรียน เป็นที่เสร็จเรียบร้อย
จังหวัดตาร์น

ตาร์น (ฝรั่งเศสและ, [taʁn] หรือ [taːʁ]) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดตาร์นตั้งชื่อตามชื่อแม่น้ำตาร์น ตัวจังหวัดตั้งอยู่ทางตะวันตกเฉียงใต้ของประเทศ โดยมีอาลบีเป็นเมืองหลัก จังหวัดนี้มีประชากร 389,844 คนใน ค.ศ. 2019
สถานที่สำคัญและน่าสนใจในจังหวัดตาร์น ได้แก่
จังหวัดตาร์เนการอน

ตาร์เนการอน  เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดตาร์เนการอนตั้งชื่อตามชื่อแม่น้ำตาร์นและแม่น้ำการอน ตัวจังหวัดตั้งอยู่ทางตะวันตกเฉียงใต้ของฝรั่งเศสโดยมีมงโตบ็องเป็นเมืองหลัก ใน ค.ศ. 2019 จังหวัดนี้มีประชากร 260,669 คน
สถานที่สำคัญและน่าสนใจในจังหวัดตาร์เนการอน ได้แก่ อาสนวิหารแม่พระรับเกียรติยกขึ้นสวรรค์แห่งมงโตบ็อง
อ็องเทรอโว

อ็องเทรอโว (ฟังเสียง[]) เป็นเมืองในจังหวัดอาลป์-เดอ-โอต-พรอว็องส์ในแคว้นพรอว็องซาลป์โกตดาซูร์ในประเทศฝรั่งเศส เมืองอ็องเทรอโวตั้งอยู่ทางตะวันออกเฉียงใต้ของฝรั่งเศส 
สิ่งที่น่าสนใจของอ็องเทรอโวคือที่ตั้งของเมืองที่ตั้งอยู่เหนือแม่น้ำวาร์
ยฺเหวียน เหอผิง

ยฺเหวียน เหอผิง  หรือเรียกว่า หยวิ่น หว่อเผ่ง (Yuen Woo-ping) ตามภาษากวางตุ้ง ผู้กำกับภาพยนตร์กำลังภายในชาวจีนผู้มีชื่อเสียง เกิดเมื่อวันที่ 1 มกราคม ค.ศ. 1945 ที่กวางโจว ในวัยเด็กได้ฝึกฝนวูซูจาก ยฺเหวียน เสียวเทียน ผู้เป็นพ่อ ซึ่งเป็นนักแสดงคิวบู๊เช่นกัน ในทศวรรษ 1960 ได้ย้ายไปฮ่องกงและสั่งสมประสบการณ์ด้วยการเป็นตัวแสดงเสี่ยงแทน ผลงานเรื่องแรกของเขาในการกำกับคิวบู๊คือ "Mad Killer" (ค.ศ. 1971) หลังจากนั้นได้ก่อตั้งบริษัทของตัวเองขึ้นมา และมุ่งหน้าสู่การสร้างภาพยนตร์โลดโผนสุดคลาสสิกในเวลาต่อมาปี ค.ศ. 1978 ยฺเหวียน เหอผิง ก็ได้กำกับภาพยนตร์เองเรื่องแรก คือ" Snake in the Eagle's Shadow" (ไอ้หนุ่มพันมือ) และ "Drunken Master" (ไอ้หนุ่มหมัดเมา) ซึ่งต่อมาได้สร้างนักแสดงที่มีชื่อเสียงขึ้นมาจนถึงปัจจุบันนี้ หลายคน เช่น หลี่ เหลียนเจี๋ย, เฉินหลง, หยาง จื่อฉยง, เจิน จื่อตัน เป็นต้น
ความประสบความสำเร็จอย่างมากจากภาพยนตร์กำลังภายใน ทำให้ชื่อของยฺเหวียน เหอผิง ได้รับความสนใจจากฮอลลีวูด ทำให้สองพี่น้องวาโชสกีเชิญชวนเขาออกแบบฉากต่อสู้ให้กับภาพยนตร์แอ๊คชั่นไซไฟไตรภาคชุด "The Matrix" (ค.ศ. 1999-ค.ศ. 2003) จากนั้นก็ทำหน้าที่กำกับฉากแอ๊คชั่นให้กับภาพยนตร์เรื่องดังต่าง ๆ เช่น "Crouching Tiger, Hidden Dragon" (ค.ศ. 2000) ของอังลี และ "Kill Bill Vol. 1 & 2" ของ เควนติน ทาแรนติโน, "Kung Fu Hustle" ในปี ค.ศ. 2004, "Fearless" ในปี ค.ศ. 2006 รวมถึง "The Forbidden Kingdom" นำแสดงโดย หลี่ เหลียนเจี๋ย และ เฉินหลง ในปี ค.ศ. 2008
ต่อในปี ค.ศ. 2009 ยฺเหวียน เหอผิง ก็ได้กลับมาทำหน้าที่ผู้กำกับอย่างเต็มตัวอีกครั้ง ในเรื่อง "ยาจกซู ตำนานหมัดเมา" ซึ่งเป็นภาพยนตร์กำลังภายในสามมิติเรื่องแรกของโลก นำแสดงโดยจ้าว เหวินจั๋ว และโจว ซวิ่น ออกฉายเมื่อต้นปี ค.ศ. 2010 หลังจากผลงานการกำกับเรื่องสุดท้ายก่อนหน้านี้คือ "Iron Monkey 2" ในปี ค.ศ. 1996
แม่น้ำโรน

แม่น้ำโรน  เป็นแม่น้ำที่ไหลผ่านประเทศสวิตเซอร์แลนด์ไปยังทางมุมตะวันออกเฉียงใต้ของฝรั่งเศส โดยมีต้นแม่น้ำอยู่ที่สวิตเซอร์แลนด์ ที่ไหลมาจากสวิตเซอร์แลนด์ไปยังปากแม่น้ำที่ทะเลเมดิเตอร์เรเนียน แม่น้ำโรนมีความยาวทั้งสิ้น 813 กิโลเมตร แม่น้ำแยกออกเป็นสองแคว คือ "โรนใหญ่" (Grand Rhône) และ "โรนเล็ก" (Petit Rhône) 
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
จังหวัดโอต-โซน

โอต-โซน  เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส จังหวัดโอต-โซนตั้งชื่อตามชื่อแม่น้ำโซน ตัวจังหวัดตั้งอยู่ทางกลางค่อนไปทางตะวันออกของฝรั่งเศส โดยมีเวอซูลเป็นเมืองหลัก จังหวัดนี้มีประชากร 235,313 คนใน ค.ศ. 2019
จังหวัดนอร์

นอร์ ([nɔʁ]) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส ตัวจังหวัดตั้งอยู่ทางตอนเหนือสุดของประเทศ โดยมีลีลเป็นเมืองหลัก จังหวัดนี้เป็นจังหวัดที่มีประชากรมากที่สุดของประเทศ โดยมีประชากรใน ค.ศ. 2019 ที่ 2,608,346 คน
นอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ที่ก่อตั้งขึ้นจากเคาน์ตีฟล็องดร์และเคาน์ตีแอโน และอัครมุขมณฑลก็องแบรที่ตกมาเป็นของฝรั่งเศสในสนธิสัญญาปี ค.ศ. 1659, ค.ศ. 1668 และ ค.ศ. 1678 ตามลำดับ
สถานที่สำคัญและน่าสนใจในจังหวัดนอร์ก็ได้แก่ มหาวิหารแม่พระแห่งก็องแบรและอารามแซ็งตาม็องที่แซ็งตาม็องเลโซ
แบรดลีย์ คูเปอร์

แบรดลีย์ ชาลส์ คูเปอร์ (เกิด 5 มกราคม ค.ศ. 1975) เป็นนักแสดงชาวอเมริกัน มีผลงานภาพยนตร์ ละครเวที ละครโทรทัศน์ เป็นที่รู้จักจากบทบาท ฟิล เวนเนก ในภาพยนตร์เรื่อง "The Hangover", บทวิล ทิปปิน จากซีรีส์ทางโทรทัศน์เรื่อง "Alias", บทแซกคารี "แซก" ลอดจ์ ในภาพยนตร์ตลกเรื่อง "Wedding Crashers", บทไอดาน สโตน ในซีรีส์ทางโทรทัศน์เรื่อง "Nip/Tuck" และบทโฮลเดน บริสทาว ในภาพยนตร์เรื่อง "Valentine's Day" คูเปอร์ยังจะแสดงในภาพยนตร์เรื่อง "The A-Team"
รัฐซูเกร

ซูเกร  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองกูมานา รัฐซูเกรมีพื้นที่ครอบคลุม 11,800 ตร.กม. และในปี 2007 มีประชากรราว 916,600 คน เมืองกูมานานั้นนอกจากเป็นเมืองหลวงแล้วยังมีชื่อเสียงด้านชายหาดและยังเป็นเมืองที่มีความสำคัญทางประวัติศาสตร์
รางวัลภาพยนตร์แห่งชาติ สุพรรณหงส์ ครั้งที่ 19

รางวัลภาพยนตร์แห่งชาติ สุพรรณหงส์ ครั้งที่ 19 ประจำปี พ.ศ. 2552 จัดโดยสมาคมสมาพันธ์ภาพยนตร์แห่งชาติ เมื่อวันอาทิตย์ที่ 30 พฤษภาคม พ.ศ. 2553 ณ โรงมหรสพหลวง ศาลาเฉลิมกรุง กรุงเทพมหานคร โดยปีนี้ทางผู้จัดงานได้วางธีมไว้ในรูปแบบ "Thailand Hollywood of Asia" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเกชา เปลี่ยนวิถี นักแสดงอาวุโส
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
ผู้ชนะรางวัล จะเน้นด้วยตัวหนา
รางวัลภาพยนตร์ไทย ชมรมวิจารณ์บันเทิง ครั้งที่ 18

รางวัลภาพยนตร์ไทย ชมรมวิจารณ์บันเทิง ครั้งที่ 18 ประจำปี พ.ศ. 2552 จัดโดยชมรมวิจารณ์บันเทิง ประกาศผลเมื่อวันที่ 9 มีนาคม พ.ศ. 2553
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
รางวัลภาพยนตร์ไทย ชมรมวิจารณ์บันเทิง ครั้งที่ 13

รางวัลภาพยนตร์ไทย ชมรมวิจารณ์บันเทิง ครั้งที่ 13 ประจำปี 2547 ใน 11 สาขารางวัล จัดโดยชมรมวิจารณ์บันเทิง
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
หม่อมเจ้าประสงค์สม บริพัตร

หม่อมเจ้าประสงค์สม บริพัตร (ราชสกุลเดิม: ไชยันต์; 12 ธันวาคม พ.ศ. 2429 – 21 มิถุนายน พ.ศ. 2499) พระชายาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
พระประวัติ.
หม่อมเจ้าประสงค์สม บริพัตร ประสูติเมื่อวันที่ 12 ธันวาคม พ.ศ. 2429 เป็นพระธิดาของพระเจ้าบรมวงศ์เธอ กรมหมื่นมหิศรราชหฤทัย กับหม่อมกลีบ ไชยันต์ ณ อยุธยา (สกุลเดิม ฌูกะวิโรจน์) มีพระพี่น้องร่วมพระมารดาคือ 
เสกสมรส.
หม่อมเจ้าประสงค์สม เสกสมรสกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระปิตุจฉาเจ้า สุขุมาลมารศรี พระอัครราชเทวี ซึ่งหม่อมเจ้าประสงค์สมเป็นหนึ่งในหม่อมเจ้าหญิงที่สมเด็จพระปิตุจฉาเจ้า สุขุมาลมารศรี พระอัครราชเทวี ทรงเตรียมไว้สำหรับพระราชโอรสทรงเลือกที่จะเสกสมรส
หม่อมเจ้าประสงค์สม มีโอรสและธิดาแปดพระองค์ ซึ่งห้าพระองค์แรกล้วนมีฐานันดรศักดิ์เป็น "หม่อมเจ้า" ตั้งแต่ประสูติ ครั้นในปี พ.ศ. 2453 พระบาทสมเด็จพระมงกุฎเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น "พระเจ้าวรวงศ์เธอ พระองค์เจ้า" ทั้งสาย มีพระนามดังนี้
สิ้นชีพิตักษัย.
หม่อมเจ้าประสงค์สม บริพัตร สิ้นชีพิตักษัยเมื่อวันที่ 21 มิถุนายน พ.ศ. 2499 สิริชันษา 69 ปี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้สำเร็จราชการแทนพระองค์ในขณะนั้น (เนื่องจากพระบาทสมเด็จพระมหาภูมิพลอดุลยเดชมหาราช บรมนาถบพิตรทรงผนวชอยู่) เสด็จพระราชดำเนินไปในการพระราชทานเพลิงศพ ณ วัดเทพศิรินทราวาสราชวรวิหาร ในโอกาสนี้ พระภิกษุ พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินมาในงานนี้ด้วย
รางวัลภาพยนตร์แห่งชาติ สุพรรณหงส์ ครั้งที่ 13

พิธีมอบรางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546 จัดขึ้นวันที่ วันที่ 9 มกราคม พ.ศ. 2547 ที่โรงภาพยนตร์สกาล่า 
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
ผู้ชนะรางวัล จะเน้นด้วย ตัวหนา
ฟุตบอลโลก 2010 รอบคัดเลือก - เอเอฟซี รอบที่ 3

เอเอฟซี รอบที่ 3 เป็นส่วนหนึ่งของ ฟุตบอลโลก 2010 รอบคัดเลือก ได้จับฉลากแบ่งกลุ่มการแข่งขันที่เมืองเดอร์บัน ประเทศแอฟริกาใต้ ในวันที่ 25 พฤศจิกายน พ.ศ. 2550 โดยรอบนี้ได้เริ่มการแข่งขันในวันที่ 6 กุมภาพันธ์ พ.ศ. 2551 และสิ้นสุดในวันที่ 22 มิถุนายน พ.ศ. 2551
โดยทีมสองอันดับแรกในแต่ละกลุ่มจะผ่านเข้าสู่รอบที่ 4 โดยจะนำ 10 ทีมที่ได้ไปแบ่งเป็น 2 กลุ่ม กลุ่มละ 5 ทีม
รูปแบบ.
ประกอบไปด้วย 20 ทีม (5 ทีมได้ผ่านเข้ารอบโดยตรงมายังรอบที่ 3, 11 ทีมอันดับสูงสุดจากรอบที่ 1 และ 4 ทีมที่ชนะจากรอบที่ 2) โดยจัดเป็น 4 กลุ่ม แต่ละกลุ่มมี 5 ทีม โดยผลการจับสลากเป็นดังนี้
20 ทีม ถูกแบ่งเป็น 5 กลุ่ม โดยจะทำการแข่งขันพบกันหมดภายในกลุ่มในระบบเหย้า-เยือน
ทีมสองอันดับแรกในแต่ละกลุ่มจะเข้ารอบสู่รอบที่ 4
เอเชียนคัพ 2011 รอบคัดเลือก

การแข่งขันฟุตบอลเอเชียนคัพ 2011 รอบคัดเลือก จัดขึ้นที่ประเทศกาตาร์ เป็นการแข่งขันรอบคัดเลือกระบบใหม่ภายใต้การดูแลของสมาพันธ์ฟุตบอลแห่งเอเชีย
โดยมี 6 ทีมที่จะผ่านรอบคัดเลือกโดยทันที มีดังนี้
1 ตัวหนา บ่งบอกว่าเป็นทีมชนะเลิศในปีนั้นๆ 
การแบ่งสาย.
ณ วันที่ 6 ธันวาคม 2007 สมาพันธ์ฟุตบอลเอเชีย ได้ประกาศการแบ่งสายของแต่ละทีมเพื่อการแข่งขันในปี 2011 ดังนี้
ทีมที่มีเครื่องหมาย "*" ถอนตัวออกก่อนที่จะแข่งขัน
ทีมที่มีเครื่องหมาย '**' มีคุณสมบัติในบัญชีของเอเอฟซีรอบชนะเลิศ
ระบบการแข่งขัน.
รอบแรกของการแข่งขันที่มีคุณสมบัติลดจำนวนทีมของรอบคัดเลือกไม่ทันที 20 ทีม หลังจากที่ถอนเกาหลีเหนือพม่าและเติร์กเมนิสถาน, เหลือเพียงการแข่งขันจำเป็นต้องมีเท่านั้น
ผู้ที่ชนะในรอบรองชนะเลิศก้าวเข้าสู่รอบสองที่ได้เข้าร่วมโดย 19 ทีมคู่แข่งขันที่ 4 ถึงที่มที่ 22 เหล่า 20 ทีมถูกแบ่งออกเป็นห้ากลุ่มกลุ่มละ 4 ทีม
สองอันดับแรกในแต่ละกลุ่มจะผ่านไป 2011 ทัวร์นาเมนต์ ที่พวกเขาจะเข้าร่วมไปโดยอัตโนมัติ รอบคัดเลือกกาตาร์, อิรัก, ซาอุดีอาระเบีย, เกาหลีใต้, อินเดียและผู้ชนะ (หรือรองชนะเลิศอันดับ) ของปี 2010 เอเอฟซีคัพรอบท้าทาย
การเสมอกันครั้งแรกระหว่างทีมผูกติดอยู่บนจุดที่อยู่บนพื้นฐานของหัวบันทึกหัวแตกต่างจากฟุตบอลโลกที่เสมอกันครั้งแรกที่อยู่บนพื้นฐานของความแตกต่างเป้าหมาย
รอบแรก.
ในรอบแรกของปี 2011 เอเอฟซีเอเชียนคัพคุณสมบัติการจัดอันดับต่ำสุดสองทีมเอเอฟซี, เลบานอนและมัลดีฟส์เล่นในบ้านและออกไปในการแข่งขันเมษายน 2008
เลบานอนชนะ 6-1 รวมและก้าวเข้าสู่เวทีกลุ่ม
กลุ่ม.
จัดกลุ่มการแข่งขัน.
รายชื่อทีมที่ผ่านเข้ามาสู่รอบนี้:
กลุ่ม ซี.
ต่อไปนี้ชัยชนะของพวกเขาในปี 2008 เอเอฟซีท้าทายถ้วยอินเดียได้รับก่อนการแข่งขันรอบสุดท้ายและลบออกจากกลุ่มนี้ก่อนที่จะมีการแข่งขันครั้งแรก พวกเขาไม่ได้เข้ามาแทนที่.
ผู้ทำประตู.
<templatestyles src="Col-begin/styles.css"/>
รายชื่อตอน เจาะจิตผ่าปริศนา

นี่คือรายชื่อตอนและวันที่ออกอากาศของ เจาะจิตผ่าปริศนา ในสหรัฐอเมริกา
ฤดูกาลที่ 1 และ ฤดูกาลที่ 2 มีทั้งหมด 23 ตอน, ฤดูกาลที่ 3 และ ฤดูกาลที่ 4 มีทั้งหมด 24 ตอน, ฤดูกาลที่ 5 มีทั้งหมด 22 ตอน
ณ วันที่ 06 2557 "เจาะจิตผ่าปริศนา" ออกอากาศไปแล้วทั้งหมด 122 ตอน
จังหวัดโดรม

โดรม  เป็นจังหวัดที่ตั้งอยู่ในแคว้นโอแวร์ญ-โรนาลป์ ประเทศฝรั่งเศส ชื่อจังหวัดโดรมตั้งตามชื่อแม่น้ำโดรม ตัวจังหวัดตั้งอยู่ทางตะวันออกเฉียงใต้ของประเทศ โดยมีวาล็องส์เป็นเมืองหลัก ใน ค.ศ. 2019 จังหวัดนี้มีประชากร 516,762 คน
โดรมเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดโดฟีเน
สถานที่สำคัญและน่าสนใจในจังหวัดโดรมก็ได้แก่ อาสนวิหารแม่พระแห่งดี
จังหวัดออร์น

ออร์น (นอร์ม็อง: "Ôrne") เป็นจังหวัดที่ตั้งอยู่ในแคว้นนอร์ม็องดี ประเทศฝรั่งเศส ชื่อจังหวัดออร์นตั้งตามชื่อแม่น้ำออร์น ตัวจังหวัดตั้งอยู่ทางตะวันออกเฉียงเหนือของประเทศ มีอาล็องซงเป็นเมืองหลัก
ออร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดนอร์ม็องดีและแปร์ช
สถานที่สำคัญน่าจะเป็นอาสนวิหารแม่พระแห่งเซ
จังหวัดอวซ

อวซ ([waz]) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส จังหวัดอวซตั้งชื่อตามชื่อแม่น้ำอวซ ตัวจังหวัดตั้งอยู่ทางตอนเหนือของฝรั่งเศสโดยมีโบแวเป็นเมืองหลัก จังหวัดนี้มีประชากร 829,419 คนใน ค.ศ. 2019
อวซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดอีล-เดอ-ฟร็องส์
สถานที่สำคัญและน่าสนใจในจังหวัดอวซ ได้แก่ อาสนวิหารนักบุญเปโตรแห่งโบแว อาสนวิหารแม่พระแห่งนัวยง และอาสนวิหารแม่พระแห่งซ็องลิส
จังหวัดเออร์

เออร์  เป็นจังหวัดที่ตั้งอยู่ในแคว้นนอร์ม็องดีในประเทศฝรั่งเศส ชื่อจังหวัดเออร์ตั้งตามชื่อแม่น้ำเออร์ ตัวจังหวัดตั้งอยู่ทางตอนเหนือของฝรั่งเศสโดยมีเอเวรอเป็นเมืองหลัก ใน ค.ศ. 2019 จังหวัดนี้มีประชากร 599,507 คน
เออร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดนอร์ม็องดี
สถานที่สำคัญและน่าสนใจในจังหวัดเออร์ก็ได้แก่ อาสนวิหารเอเวรอ, ซากปราสาทอาร์กูร์ และซากปราสาทกายาร์ที่เลซ็องเดอลี
จังหวัดเมิซ

เมิซ  เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อจังหวัดเมิซตั้งตามชื่อแม่น้ำเมิซ ตัวจังหวัดตั้งอยู่ทางตะวันออกเฉียงเหนือของประเทศ โดยมีบาร์-เลอ-ดุกเป็นเมืองหลัก ใน ค.ศ. 2019 จังหวัดนี้มีประชากร 184,083 คน
เมิซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดบารัวและสามราชรัฐมุขนายก 
สถานที่สำคัญและน่าสนใจในจังหวัดเมิซก็ได้แก่ อาสนวิหารแม่พระแห่งแวร์เดิง
การชุบโลหะด้วยไฟฟ้า

การชุบโลหะด้วยไฟฟ้า  คือ วิธีการใช้ไฟฟ้ากระแสตรงในการชุบโลหะ โดยการเปลี่ยนสารละลายของสสารที่ต้องการใช้ชุบให้อยู่ในรูปของอิออนบวก ซึ่งจะไปจับตัวเป็นชั้นบางๆ บนวัสดุนำไฟฟ้าจำพวกโลหะที่ถูกใช้เป็นตัวถูกชุบ
การชุบโลหะด้วยไฟฟ้านั้น มีวัตถุประสงค์ คือ เพื่อชดเชยคุณสมบัติที่ขาดไปของวัสดุที่เป็นตัวถูกชุบ เช่น คุณสมบัติการป้องกันการหลุดลอกเนื่องจากการขัดสี คุณสมบัติป้องกันการเน่าเปื่อย คุณสมบัติการหล่อลื่น ความสวยงาม เป็นต้น โดยสสารของวัสดุที่ใช้ชุบจะไปเคลือบอยู่บนวัสดุที่ต้องการชุบเพื่อเพิ่มคุณสมบัติต่างๆ นอกเหนือจากนี้ ยังใช้เพิ่มความหนาและขนาดให้แก่วัสดุต่างๆที่เล็กเกินไปได้ด้วย
จังหวัดกอร์ส-ดูว์-ซูด

กอร์ส-ดูว์-ซูด ([kɔʁs dy syd] ; , ; ; หรือ) เป็นจังหวัดที่ตั้งอยู่ในแคว้นกอร์ส ประเทศฝรั่งเศส ชื่อจังหวัดกอร์ส-ดูว์-ซูดตั้งตามชื่อเกาะกอร์ส (คอร์ซิกา) ตัวจังหวัดตั้งตอนใต้ของอยู่ทางของเกาะ โดยมีอาฌักซีโยเป็นเมืองหลัก ใน ค.ศ. 2019 จังหวัดนี้มีประชากร 158,507 คน
กอร์ส-ดูว์-ซูดก่อตั้งขึ้นเมื่อวันที่ 15 กันยายน ค.ศ. 1975 เมื่อจังหวัดกอร์สแบ่งออกเป็นโอต-กอร์สและกอร์ส-ดูว์-ซูด
จังหวัดโอต-กอร์ส

โอต-กอร์ส ([ot kɔʁs] ; , ; หรือ) เป็นจังหวัดที่ตั้งอยู่ในแคว้นกอร์สในประเทศฝรั่งเศส ชื่อจังหวัดโอต-กอร์สตั้งตามชื่อเกาะกอร์ส (คอร์ซิกา) พื้นที่จังหวัดตั้งอยู่ทางตอนเหนือของเกาะกอร์ส โดยมีบัสตียาเป็นเมืองหลัก ใน ค.ศ. 2019 จังหวัดนี้มีประชากร 181,933 คน
โอต-กอร์สก่อตั้งขึ้นเมื่อวันที่ 15 กันยายน ค.ศ. 1975 เมื่อจังหวัดกอร์สเดิมถูกแบ่งออกเป็นโอต-กอร์สและกอร์ส-ดู-ซูด
เหริน ต๋าหัว

เหริน ต๋าหัว (#เปลี่ยนทาง , "หยั่ม ตาดหว่า") หรือ ไซมอน หยั่ม (Simon Yam) นักแสดงชาวฮ่องกง เกิดเมื่อวันที่ 19 มีนาคม ค.ศ. 1955 (วันเดียวกับ บรูซ วิลลิส) ที่ฮ่องกง สูง 180 เซนติเมตร น้ำหนัก 79 กิโลกรัม โดยเป็นลูกคนสุดท้องของพ่อที่เป็นนายตำรวจประจำเมือง มีพี่สาวและพี่ชายอย่างละคน
เหริน ต๋าหัว เริ่มงานการแสดงตั้งแต่ ค.ศ. 1979 จนถึงปัจจุบัน รับบทบาทมาแล้วอย่างมากมาย จนได้รับฉายาว่า "โรเบิร์ต เดอ นีโร แห่งฮ่องกง" ทั้งตัวประกอบ พระเอกหรือผู้ร้าย หรือแม้กระทั่งภาพยนตร์เรตอาร์ อย่าง "Naked Killer" ในปี ค.ศ. 1992 และ "All of a Sudden" ในปี ค.ศ. 1996 โดยเฉพาะในยุคทศวรรษที่ 90 มีผลงานเข้ามามากถึงเฉลี่ยเดือนละ 1 เรื่องทีเดียว โดยเริ่มตั้งแต่ซีรีส์ของทีวีบี เช่น "กระบี่เย้ยยุทธจักร" ในปี ค.ศ. 1983 ที่มี โจว เหวินฟะ แสดงเป็นเล่งฮู้ชง หรือ "มังกรหยก" ในปี ค.ศ. 1984 ที่มี หลิว เต๋อหัว เป็นเอี๊ยะก้วย, รับบทเป็นง้วนซุ่ยฮุ้น ใน ชอลิ้วเฮียง ตอน ถล่มวังค้างคาว ในปีเดียวกัน โดยมี เหมียว เฉียวเหว่ย เป็นชอลิ้วเฮียง และ "ดาบมังกรหยก" ในปี ค.ศ. 1986 ที่มี เหลียง เฉาเหว่ย เป็นเตียบ่อกี้
ด้านผลงานภาพยนตร์ที่มีชื่อเสียง ได้แก่ "Bullet in the Head" จากการกำกับของ จอห์น วู ในปี ค.ศ. 1990, "Young and Dangerous" ทั้ง 3 ภาคในปี ค.ศ. 1996 ที่นำแสดงโดย เจิ้ง อี้เจี้ยน, "Hit Man" ในปี ค.ศ. 1998 ที่นำแสดงโดย หลี่ เหลียนเจี๋ย, "The Legend of Speed" และ "The Mission" ในปี ค.ศ. 1999, "My Left Eye Sees Ghosts" ในปี ค.ศ. 2002, "PTU" ในปี ค.ศ. 2003, "Election" ในปี ค.ศ. 2005 และ "Election 2" ในปี ค.ศ. 2006, "Eye in the Sky" ในปี ค.ศ. 2007, "Ip Man" ในปี ค.ศ. 2008, "The Storm Warriors" และ "Bodyguards and Assassins" ในปี ค.ศ. 2009 รวมถึงภาพยนตร์ฮอลลีวูดเรื่อง "" ในปี ค.ศ. 2003
ในปลายปี ค.ศ. 2014 เหริน ต๋าหัว ได้รับแสดงภาพยนตร์สั้นของไทยที่มีเนื้อหาเทิดพระเกียรติพระบาทสมเด็จพระเจ้าอยู่หัว โดยไม่ขอรับค่าตัวแต่อย่างใด โดยได้แสดงคู่กับ พิยดา จุฑารัตนกุล และได้เดินทางมาลงนามถวายพระพรพระบาทสมเด็จพระเจ้าอยู่หัว ณ โรงพยาบาลศิริราช
ระหว่างวันที่ 22-24 กันยายน ค.ศ. 2015 เหริน ต๋าหัวและหมี เสว่ นักแสดงชื่อดังชาวฮ่องกงร่วมสมัยเดียวกัน ได้เดินทางมาประเทศไทย โดยในวันที่ 22 กันยายน ได้เข้าสักการะพระพรหมที่ศาลท้าวมหาพรหม แยกราชประสงค์ เพื่อให้นักท่องเที่ยวทั้งจีน, ฮ่องกง และนานาชาติ โดยเฉพาะอย่างยิ่งในตลาดฮ่องกง เกิดความเชื่อมั่นและเดินทางกลับมาเที่ยวประเทศไทยมากขึ้น จากเหตุการวางระเบิดก่อนหน้านั้น โดยมีนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา และผู้ว่าการการท่องเที่ยวแห่งประเทศไทย ให้การต้อนรับและร่วมสักการะท้าวมหาพรหม
ชีวิตส่วนตัว สมรสกับ ฉีฉี (QiQi) นางแบบสาวชาวฮ่องกง ในปี ค.ศ. 1997 และมีลูกสาว 1 คนชื่อ แอลล่า (Ella) เกิดในปี ค.ศ. 2004
ดีฌง

ดีฌง (ออกเสียง) เป็นเมืองหลวงของจังหวัดโกต-ดอร์ในแคว้นบูร์กอญในประเทศฝรั่งเศส เมืองดีฌงเป็นอดีตเมืองของจังหวัดเบอร์กันดี
ดีฌงเป็นที่ตั้งของมหาวิหารดีฌง ซึ่งเป็นหนึ่งในสถานที่สำคัญทางประวัติศาสตร์ ที่มีการผสมผสานของสถาปัตยกรรรมยุโรปอย่างหลากหลายในรอบหนึ่งพันปี ตั้งแต่สถาปัตยกรรมแบบกาเปเซียง สถาปัตยกรรมกอธิก และมาถึงยุคเรอเนสซองส์ และตัวอาคารบ้านเรือนในเขตเมืองปัจจุบันยังมีอายุราวช่วงคริสต์ศตวรรษที่ 18 หรือก่อนหน้านั้น สถาปัตยกรรมที่โดดเด่นแบบดีฌง ได้แก่ หลังคาเบอร์กันดี ที่ผลิตแผ่นหลังคาจากดินเผาเคลือบ หรือ แทร์ราคอตตา (terracotta) อันมีสีสันฉูดฉาด เช่น เขียว เหลือง ดำ ที่จัดเรียงบนหลังคาอย่างสวยงามตามแบบเรขาคณิต
ประวัติศาสตร์ของดีฌงเริ่มจากการตั้งรกรากของชาวโรมันยุคโบราณ โดยชื่อเมืองว่า "ดีวีโอ" "(Divio)" ตั้งอยู่ระหว่างเส้นทางไปเมืองลียง และปารีส นอกจากนั้นยังเป็นที่ตั้งสำคัญของอาณาเขตปกครองของดยุคแห่งเบอร์กันดีในระหว่างช่วงคริสต์ศตวรรษที่ 11 จนถึงช่วงปลายคริสต์ศตวรรษที่ 15 โดยในช่วงนั้นมีความเจริญรุ่งเรืองถึงขีดสุด และเป็นอาณาจักรที่มั่งคั่งทางเศรษฐกิจ ศิลปวัฒนธรรม การเรียนรู้ และวิทยาศาสตร์ ในปัจจุบันดีฌงมีจำนวนประชากร 151,576 คน (สำรวจเมื่อค.ศ. 2008) และ 250,516 คน รวมประชากรในเขตปริมณฑลด้วย (สำรวจเมื่อค.ศ. 2007)
ดีฌง ยังเป็นแหล่งจัดงานอาหารนานาชาติประจำปี "International and Gastronomic Fair" ช่วงฤดูใบไม้ร่วงของแต่ละปี โดยถือเป็นหนึ่งในสิบงานที่สำคัญที่สุดในประเทศฝรั่งเศส โดยมีผู้จัดงานกว่า 500 ราย และผู้เข้าชมกว่า 200,000 รายในแต่ละปี นอกจากนี้ยังเป็นสถานที่จัดเทศกาลดอกไม้นานาชาติ "Florissimo" ทุกๆ 3 ปี
ภาษาคริมชาก

ภาษาคริมชาก ("Qrımçah tılyı") เป็นภาษากลุ่มเตอร์กิกที่ใช้พูดในไครเมียโดยชาวคริมชาก บางครั้งจัดเป็นสำเนียงของภาษาตาตาร์ไครเมียเรียกภาษาตาตาร์ไครเมียของชาวยิว
ภาษานี้มีคำยืมจากภาษาฮีบรูมาก ก่อนยุคสหภาพโซเวียต เคยเขียนด้วยอักษรฮีบรู จนถึงยุคของสหภาพโซเวียตเมื่อราวคริสต์ทศวรรษ 1930 จึงเปลี่ยนมาเขียนมาเขียนด้วยอักษรละติน แบบที่ใช้เขียนภาษาตุรกี ปัจจุบันเขียนด้วยอักษรซีริลลิก
ในช่วงคริสต์ศตวรรษที่ 20 ภาษานี้ได้หายไปและถูกแทนที่ด้วยภาษารัสเซีย โดยประชากรประมาณ 70% หายสาบสูญจากฮอโลคอสต์ ในเดือนพฤษภาคม ค.ศ. 1944 ชาวตาตาร์ไครเมียเกือบทั้งหมดถูกอพยพไปอุซเบกิสถาน ทำให้มีผู้พูดภาษานี้ในอุซเบกิสถานด้วย
ปัจจุบัน ภาษานี้อยู่ในภาวะวิกฤตใกล้สูญ โดยข้อมูลจากสำมะโนยูเครนประจำปี 2001 บันทึกว่ามีชาวคริมชากในไครเมีย 785 คน โดยมีประมาณการว่ามีชาวคริมชากประมาณ 1,500-2,000 คนทั่วโลก ส่วนใหญ่อยู่ในอิสราเอล, ไครเมีย, รัสเซีย และสหรัฐ มีผู้พูดภาษาแม่เพียง 5-7 คน
คำศัพท์.
ภาษาคริมชากยืมคำจากภาษาฮีบรูมากถึง 5% งานวิจัยหนึ่งระบุว่าข้อความคริมชากมีคำยืมจากโอคุซและคิปชาก ตัวบทในยุคหลังแสดงให้เห็นถึงอิทธิพลของภาษารัสเซียอย่างสูง ในขณะที่ตัวบทยุคก่อนมีคำยืมจากภาษาอาหรับและเปอร์เซียจำนวนมาก
ภาษาแอราเมอิกยิวบาบิโลเนีย

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาแอราเมอิกยิวบาบิโลเนีย เป็นภาษาแอราเมอิกยุคกลางที่ใช้โดยนักเขียนชาวยิวระหว่างพุทธศตวรรษที่ 9-16 เป็นภาษาของทัลมุดในบาบิโลเนียและวรรณกรรมหลังยุคนั้น ภาษานี้ใกล้เคียงกับสำเนียงตะวันออกอื่นๆของภาษาแอราเมอิก เช่น ภาษามันดาอิก และภาษาซีเรียคตะวันออกของนิกายอัสซีเรีย การออกเสียงเริ่มต้นยังไม่แน่นอน แต่ระบบการอ่านถูกจัดขึ้นโดยผู้พูดภาษาฮีบรูเยเมน
ภาษาแอราเมอิกในทัลมุดเป็นภาษาที่มีลักษณะพิเศษ และใช้เป็นภาษากฏหมายแบบเดียวกับภาษากฏหมายของฝรั่งเศส เมื่อภาษาอาหรับกลายเป็นภาษาในชีวิตประจำวัน ภาษาแอราเมอิกสำเนียงนี้จึงกลายเป็นแหล่งของศัพท์เฉพาะเช่น tiyuvta และ teyku ซึ่งยังใช้ในการเขียนกฏหมายภาษาฮีบรู และมีอิทธิพลต่อภาษาฮีบรูสมัยใหม่ด้วย
มงเปอลีเย

มงเปอลีเย  หรือ มุมเป็ลแย  เป็นเมืองหลักของจังหวัดเอโรในแคว้นอ็อกซีตานี ประเทศฝรั่งเศส ตั้งอยู่ทางตอนใต้ของประเทศ เป็นเมืองที่ใหญ่เป็นลำดับที่ 7 ของประเทศ และเป็นเมืองที่มีอัตราการเจริญเติบโตอันรวดเร็วในช่วง 25 ปีที่ผ่านมา
มงเปอลีเยเป็นที่ตั้งของมหาวิหารแซ็ง-ปีแยร์แห่งมงเปอลีเย
โรงเรียนวัฒนาวิทยาลัย

โรงเรียนวัฒนาวิทยาลัย  มีชื่อเดิมว่า"กุลสตรีวังหลัง" ปัจจุบันตั้งอยู่ที่ 67 สุขุมวิท 19 แขวงคลองเตยเหนือ เขตวัฒนา กรุงเทพมหานคร 10110 เป็นโรงเรียนสตรีหญิงแห่งแรกของราชอาณาจักรไทย
ประวัติ.
โรงเรียนวัฒนาวิทยาลัย สังกัดสำนักงานพันธกิจการศึกษา มูลนิธิแห่งสภาคริสตจักรในประเทศไทย เริ่มก่อตั้งเมื่อ พ.ศ. 2417 (ค.ศ. 1874) โดยมิชชันนารีคณะเพรสไบทีเรียนมิชชันจากสหรัฐอเมริกา เดิมมีชื่อเรียกว่า "โรงเรียนกุลสตรีวังหลัง" ตั้งอยู่บริเวณพระราชวังหลัง ขณะนั้นเป็นส่วนหนึ่งของโรงพยาบาลศิริราช เป็นโรงเรียนสตรีประจำ และโรงเรียนอนุบาลแห่งแรกของประเทศไทย โดยมิสซิสแฮเรียต เอ็มเฮาส์ เป็นครูใหญ่คนแรก มีจุดมุ่งหมายจัดการเรียนการสอนด้านการอ่านเขียน การศึกษาคริสตจริยธรรม และวิชาเย็บปักถักร้อย ซึ่งเป็นวิชาสำหรับกุลสตรีสมัยนั้น 
ในปี พ.ศ. 2464 (ค.ศ. 1921) กิจการของโรงเรียนเจริญขึ้นทำให้สถานที่ตั้งโรงเรียนเดิมไม่สามารถรองรับจำนวนนักเรียนที่เพิ่มขึ้นได้ มิสเอ็ดน่า เซร่ะ โคล์ ครูใหญ่ในขณะนั้นได้ย้ายโรงเรียนมาอยู่ในสถานที่ปัจจุบันหรือที่เรียกกันในสมัยนั้นคือ ทุ่งบางกะปิ และเปลี่ยนชื่อเป็น “โรงเรียนวัฒนาวิทยาลัย”
หลักสูตร.
นอกจากนี้ทางโรงเรียนยังมีกิจกรรมชมรมให้นักเรียนที่สนใจได้เลือกเรียนตามความเหมาะสมและความสนใจของตนเอง ตัวอย่างชมรมในโรงเรียนวัฒนาวิทยาลัยเช่น ชมรมดนตรีไทย ชมรมวงโยธวาทิต ชมรมดนตรีสกล ชมรมการละคร ชมรมภาษาและวัฒนธรรมสเปน ชมรมหมอภาษา ชมรมไอคิโด เป็นต้น